সদরবাজার নয়াবস্তি মহাবীর সমিতির এবারের আয়োজন বাস্তবিক ফেলে দেওয়া নারকেলের খোল, জেনেরেটরের পাইপ, ফ্যান, ছোট্ট বাচ্চাদের খাওয়ার ঝিনুক, বেসিনের হোশ পাইপ দিয়ে গড়া প্যান্ডেল। এই সব ফেলে দেওয়া জিনিস দিয়ে নিপুন হাতে তৈরি হয়েছে নানা মডেল যেখানে সিলিং ফ্যান নিয়েছে পাখির রূপ বা নারকেলের খোল নিয়েছে মাথার আকার, বাচ্চাদের খাওয়ার ঝিনুক নিয়েছে মানুষের চোখের আকার ও হোশ পাইপ নিয়েছে মানুষের হাত ও পায়ের আকার। অনবদ্য এই শিল্পকলা না দেখলে অবশ্য এই বিবরণ বোঝা কিছুটা অসুবিধা হতে পারে।